**Ministru kabineta noteikumu projekta "Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts "Grozījumi Ministru kabineta 2016. gada 9. augusta noteikumos Nr.534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu" pirmās projektu iesniegumu atlases kārtas īstenošanas noteikumi” (turpmāk - Noteikumu projekts)sagatavots, pamatojoties uz Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija (turpmāk – EM) nodrošinot 4.2.1.2. pasākuma "Veicināt energoefektivitātes paaugstināšanu valsts ēkās" (turpmāk – 4.2.1.2. pasākums) īstenošanu ir konstatējusi vairākas tehniskas neprecizitātes un nepilnības Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (turpmāk – MK noteikumi Nr. 534), kas būtiski ietekmēs 4.2.1.2. pasākuma īstenošanas progresu.Lai novērstu konstatētās nepilnības, EM ierosina šādas izmaiņas MK noteikumos Nr. 534:1. ***Noteikt, ka 4.2.1.2.pasākuma ietvaros projektus var īstenot piesaistot sadarbības partnerus.***

Ministrijas ir norādījušas, ka skaidrāku un efektīvāku projektu īstenošanu var nodrošināt piesaistot sadarbības partnerus - valsts kapitālsabiedrības, kas saskaņā ar normatīvajos aktos noteikto deleģējumu pārvalda un apsaimnieko valsts nekustamos īpašumus (valsts akciju sabiedrība "Valsts nekustamie īpašumi", valsts akciju sabiedrība "Tiesu namu aģentūra", valsts sabiedrība ar ierobežotu atbildību "Šampētera nams", valsts sabiedrība ar ierobežotu atbildību "Zemkopības ministrijas nekustamie īpašumi"). Lielu projektu skaitu īsteno šīs kapitālsabiedrības, tomēr, lai būtu skaidri nosacījumi personālvadības izmaksu noteikšanai, kā arī nodrošināta skaidrāka pieeja ar projekta dokumentācijas sagatavošanu, piemēram, iepirkuma procedūru nodrošināšanu, EM ierosina MK noteikumus Nr.534 papildināt ar nosacījumiem sadarbības partneriem.1. ***Noteikt, ka tiešās valsts pārvaldes iestādēm un to padotības iestādes projekta iesniegumā var iekļaut neattiecināmās izmaksas.***

EM tiek informēta, ka valsts pārvaldes iestādēm un to padotības iestādēm projektu īstenošanai ir nepieciešams finansējums tādā apmērā, kas pārsniedz 4.2.1.2.pasākumā noteiktos ierobežojumus (200 *euro* uz 1 ēkas kvadrātmetru un noteiktās prasības ietaupītās siltumenerģijas un investīciju attiecībai). Lai arī ar šiem grozījumiem tiek paaugstināts maksimālais attiecināmo izmaksu apmērs uz vienu ēkas kopējās platības kvadrātmetru (skat. 3.punktu) un daļu no izmaksu pieauguma varēs iekļaut attiecināmajās izmaksās, Noteikumu projektā ir noteikts arī, ka MK noteikumu Nr.534 13.1. un 13.2. apakšpunktā minētie projekta iesniedzēji neattiecināmās izmaksas var iekļaut projektā, ja to ir akceptējusi konkrētā nozares ministrija. Neattiecināmās izmaksas var tikt segtas no pašas iestādes rīcībā esošajiem līdzekļiem.Ja neattiecināmo izmaksu segšanai iestādes rīcībā nav pašu līdzekļi un ņemot vērā, ka 4.2.1.2. pasākuma pirmās projektu iesniegumu atlases kārtas ietvaros paredzēts atbalstīt vairāk kā 300 ēku atjaunošanu un pieejamo finanšu resursu apmērs ir ierobežots, ministrijai ir jāizvērtē papildu finansējuma nepieciešamība, izvērtējot nepieciešamību atjaunot konkrēto ēku, iemesliem neattiecināmo izmaksu nepieciešamībai, pasākumiem, kas tiks finansēti ar neattiecināmajām izmaksām un kā šīs izmaksas ir saistītas ar 4.2.1.2. pasākuma mērķi. Izvērtējumu ministrija veic un par to informē Ministru kabinetu, kas lemj par iespējām finansēt šādas papildus izmaksas.1. ***Paaugstināt MK noteikumos Nr.534 noteikto maksimālo attiecināmo izmaksu apmēru.***

MK noteikumos Nr. 534 ir noteikts, ka maksimāli pieļaujamais publiskā finansējuma apmērs attiecināmajām izmaksām kopānepārsniedz 200 *euro* par vienu ēkas kopējās platības kvadrātmetru.Saskaņā ar 14.03.2017. MK sēdes protokola Nr.7 43.§ “Informatīvais ziņojums "Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2016.gada 31.decembrim"” 7. punktā noteikto, Ekonomikas ministrija aizvadīja tikšanās ar ministrijām un to padotības iestādēm, lai pārrunātu problēmas, kas kavē 4.2.1.2. pasākuma īstenošanu. Kā viena no būtiskākajām problēmām tika norādīta vispārējais cenu pieaugums būvniecības nozarē kā ietekmē vairāki projektu iesniedzēji nevar nodrošināt atbilstību MK noteikumos Nr. 534 noteiktajam attiecināmo izmaksu ierobežojumam.Lai nodrošinātu projektu īstenošanu, kā arī, lai mazinātu riskus par 4.2.1.2. pasākuma ietekmi uz valsts budžetu, EM ierosina maksimālo pieļaujamo publiskā finansējuma apmēru attiecināmajām izmaksām noteikt 250 *euro* apmērā. Attiecināmo izmaksu paaugstināšana neapdraud Latvijas saistību izpildi, kas noteiktas ar Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk - Direktīva 2012/27/ES) 5. panta 1.punktu. Direktīva 2012/27/ES nosaka, ka dalībvalstīm no 2014. – 2020. gadam katru gadu jāatjauno 3% kopējās platības no tās centrālās valdības īpašumā esošajām un izmantotajām ēkām. Ar projektu attiecināmām izmaksām līdz 250 *euro* uz vienu ēkas kopējās platības kvadrātmetru 3% mērķi var pildīt līdz 2022. gada 3.ceturksnim, kas pārsniedz 2020. gada slieksni.Papildus, lai mazinātu 4.2.1.2. pasākuma ietekmi uz valsts budžetu, EM ierosinās izmaiņas pirmās projektu iesniegumu atlases kārtas kritērijos, kvalitātes kritērijā Nr.1. noteiktā plānotā enerģijas ietaupījuma attiecība pret projekta attiecināmajām izmaksām samazinot līdz 0,3.1. ***Precizēt MK noteikumos Nr.534 noteiktās prasības projekta tiešajās attiecināmajās izmaksās iekļaujamām projekta vadības personāla atlīdzības izmaksām.***

Ņemot vērā, ka Vadošās iestādes izstrādātajās vadlīnijās Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” (turpmāk – vadlīnijas) ir noteikts, ka izmaksas, kas rodas uz uzņēmuma līguma pamata, netiek ietvertas tiešajās attiecināmajās personāla izmaksās, nepieciešams precizēt MK noteikumu Nr.534 22.3.apakšpunktu, lai tas atbilstu vadlīnijās noteiktajam.1. ***Precizēt 4.2.1.2. pasākuma pirmās atlases kārtas ietvaros noteiktās projekta tiešās attiecināmās izmaksas.***

Papildus MK noteikumi Nr.534 tiek papildināti ar izmaksu pozīciju - izmaksas, kas saistītas ar būves nodošanu ekspluatācijā. Šajā izmaksu pozīcijā ir iekļaujamas tādas izmaksas, kā, piemēram, ugunsdrošības sistēmas ierīkošana, zibensaizsardzības sistēmu ierīkošana, pandusu izbūve utt.Kā attiecināmi nevar tikt uzskatīti papildus darbi iekštelpās (piemēram, grīdu izbūve, iekštelpu pielāgošana vai pārbūve noteiktām funkcijām, jaunu pieslēgumu izbūve, kas nav kļuvusi aktuāla konkrētā projekta, kas tiks īstenots 4.2.1.2. pasākuma ietvaros, dēļ, teritorijas labiekārtošanas darbi u.c.).1. ***Noteikt, ka attiecināmo izmaksu kopsummas ierobežojumu 10% apmērā tehniskās dokumentācijas sagatavošanas, projekta būvuzraudzības un autoruzraudzības izmaksām īpašos gadījumos var nepiemērot.***

EM ir secinājusi, ka aizvien biežāk energoefektivitātes paaugstināšanas pasākumu ietvaros būvprojekta izstrādei un autoruzraudzībai norādītās summas ievērojami pārsniedz MK noteikumu Nr. 534 26. punktā noteikto 10% robežu (tās ir aptuveni 16%-35% robežās no provizoriskās būvdarbu izmaksu kopsummas). Minētās summas atspoguļo šobrīd energoefektivitātes paaugstināšanas pasākumu tirgū esošo situāciju, taču galvenokārt augstākas projektēšanas, būvuzraudzības un autoruzraudzības izmaksas ir gadījumos, kad objekts atrodas pieminekļu teritorijā vai ir īpaši apstākļi (piemēram, ēkai nav būves inventarizācijas lietas), kas rada būtisku izmaksu pieaugumu. Ekonomikas ministrija ierosina noteikt, ka MK noteikumu Nr. 534 26. punktā noteikto ierobežojumu var nepiemērot, ja projekta iesniedzējs spēj pamatot, ka šāda ierobežojuma piemērošana nav iespējama. Piemēram, objekta atrašanās pieminekļu teritorijā, kas nosaka stingrākas prasības ēkas tehniskās dokumentācijas sagatavošanai vai ir citi īpaši apstākļi, kuru ietekmē noteikto 10% ierobežojumu nevar ievērot. Papildus, gadījumā, ja izmaksu ierobežojums tiek pārsniegts, ir nepieciešams nozares ministrijas apliecinājums, ka tā šādu projektēšanas izmaksu apmēru akceptē un apliecina, ka projekts tiks īstenots.1. ***Precizēt MK noteikumos Nr. 534 noteiktos nosacījumus par papildinošās saimnieciskās darbības ierobežojumiem.***

Pašreiz spēkā esošā MK noteikumu Nr. 534 48. punkta redakcija nosaka, ka papildinošu saimniecisko darbību var veikt 20% apmērā no ēkas, par ko iesniegts projekta iesniegums, kopējās platības. Saskaņā ar spēkā esošajiem nosacījumiem šobrīd vairākas izglītības iestādes (Latvijas Universitāte, Daugavpils augstskola, Banku augstskola u.c.) nevar īstenot energoefektivitātes paaugstināšanas projektus 4.2.1.2. pasākuma ietvaros to īpašumā esošajās dienesta viesnīcās.EM ierosina noteikt, ka papildinošās saimnieciskās darbības ierobežojums 20% apmērā tiek noteikts, aprēķinos izmantojot visas projekta iesniedzēja īpašumā, lietošanā vai valdījumā esošo ēku kopējās platības. Papildus noteikumu projekts paredz, ka projekta iesniedzējs noteikto 20% ierobežojumu var aprēķināt no infrastruktūras gada jaudas platības vai laika, vai finanšu izteiksmē. Projekta īstenošanas laikā un uzraudzības periodā aprēķina metode, kura izmantota pie projekta iesnieguma iesniegšanas un apstiprināšanas sadarbības iestādē, nedrīkst tikt mainīta.Ar papildinošu saimniecisko darbību saprot tādas darbības, kuras ir tieši saistītas ar infrastruktūras ekspluatāciju un tai nepieciešamas vai ir cieši saistītas ar tās galveno nesaimniecisko izmantojumu, kā arī tiek veiktas ierobežotā apmērā no infrastruktūras gada jaudas platības, laika vai finanšu izteiksmē. Saskaņā ar šobrīd esošo Eiropas Savienības tiesas praksi papildinošās saimnieciskās darbības ierobežojums 4.2.1.2.pasākuma pirmās projektu iesniegumu atlases kārtas ietvaros ir noteikts 20% apmērā.Ja Noteikumu projekta 11.punktā minētās funkcijas īstenošana pārsniedz ES fondu 2014.–2020.gada plānošanas perioda Tehniskās palīdzības projektu īstenošanas laiku, jautājums par nepieciešamo valsts budžeta finansējumu funkcijas īstenošanai ir skatāms kārtējā valsts budžeta sagatavošanas procesā, ievērojot valsts budžeta finansiālās iespējas.Papildus ņemot vērā, ka lielā skaitā ēku, kuras varētu pretendēt uz atbalstu 4.2.1.2. pasākuma ietvaros, atrodas telpas, kurās tiek veikta saimnieciskā darbība, kura nav tieši saistīta ar infrastruktūras ekspluatāciju un nav nepieciešama vai cieši saistīta ar tās galveno nesaimniecisko izmantojumu, Ekonomikas ministrija ierosina noteikt, ka projektu iesniedzēji 4.2.1.2.pasākuma ietvaros var iesniegt projektu iesniegumus un projekta iesniedzējs šai īpašuma daļai energoefektivitātes paaugstināšanas pasākuma izmaksas sedz, izmantojot neattiecināmās izmaksas un tās tiek segtas no citiem līdzekļiem, kas ir brīvi no jebkāda valsts atbalsta.1. ***Papildināt MK noteikumus Nr. 534 ar noslēguma jautājumu.***

Šobrīd sadarbības iestādē ir iesniegti projektu iesniegumi, kuri neatbilst spēkā esošai MK noteikumu Nr.534 redakcijai un tas būtiski kavē 4.2.1.2.pasākuma ieviešanas progresu. Lai neradītu situāciju, ka projektu iesniegumi tiks atsaukti un atkārtoti iesniegti sadarbības iestādē, EM ieskatā ir nepieciešams noteikt, ka precizētie MK noteikumu Nr.534 nosacījumi jāpiemēro arī jau līdz šim CFLA iesniegtajiem projektu iesniegumiem, par kuru apstiprināšanu CFLA vēl nav pieņēmusi lēmumu. EM ir saņēmusi informāciju, ka vairākas ministrijas nav informētas par rīcību gadījumā, ja projekta īstenotājam nav savu līdzekļu projektu ātrākai uzsākšanai pirms projekta iesnieguma formālas apstiprināšanas CFLA. Informējam, ka Ministru kabineta 2010.gada 10.maija noteikumos Nr. 464 “Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” ir noteikta kārtība, kā rīkoties konkrētā situācijā. Ja finansējuma saņēmējam ir nepieciešamas projekta sagatavošanas izmaksas vai citas konkrētas objektīvas izmaksas, kurām nav finansējuma nevienā budžeta apakšprogrammā, tam ir jāinformē MK. Lai MK varētu pieņemt lēmumu par šādu izmaksu segšanu, nozares ministrijai un valsts akciju sabiedrībai "Valsts nekustamie īpašumi" (kā projekta īstenošanas nodrošinātājs ēkā Brīvības bulvārī 36, Rīgā) ir jāsniedz atsevišķs MK informatīvais ziņojums ar protokllēmuma projektu, sniedzot precīzu informāciju par izdevumu pamatojumu, skaidrojumu steidzamībai, kādēļ izmaksas nevar veikt vispārējā kārtībā pēc projekta iesnieguma apstiprināšanas, risku novērtējumu par izmaksu attiecināmību, kā arī plānoto projekta apstiprināšanas laika grafiku. Vienlaikus šādos gadījumos MK protokollēmumā jānosaka skaidra atbildība par nekavējošu valdības informēšanu par riskiem ar potenciāli negatīvu ietekmi uz valsts budžetu un risku mazināšanas pasākumiem. Noteikumu projekts nodrošinās ātrāku 4.2.1.2. pasākuma pirmās projektu iesniegumu atlases ieviešanu un pozitīvu ietekmi uz projekta iesniedzējiem, jo:1. tiek paplašināts to ēku loks, kas var pretendēt uz atbalstu 4.2.1.2.pasākuma ietvaros (ēkas, kurās ir augstākas būvniecības izmaksas uz vienu ēkas kopējās platības kvadrātmetru, kurās ir dārgāki projektēšanas pakalpojumi, kā arī ēkas, kurās daļa platības tiek izmantotas saimnieciskai darbībai);
2. tiek skaidrāk noteikti 4.2.1.2. pasākuma īstenošanas nosacījumi, kas paātrinās projektu sagatavošanu un izvērtēšanu.
 |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ēku īpašnieki un lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu un tautsaimniecību.Noteikumu projekta īstenošanu nodrošinās Centrālā finanšu un līgumu aģentūra. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |
| --- | --- |
|  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā anotācija tiek ievietota EM tīmekļa vietnē. |
| 2. | Sabiedrības līdzdalība projekta izstrādē | EM ir sazinājusies ar projektu iesniedzējiem, kuri ir informējuši par MK noteikumos Nr. 534 konstatētajām problēmām. EM ir tikusies ar Centrālo finanšu un līgumu aģentūru un Finanšu ministriju, lai vienotos par iespējamajiem grozījumiem MK noteikumos Nr. 534. |
| 3. | Sabiedrības līdzdalības rezultāti | EM ir ierosinājusi veikt grozījumus MK noteikumos Nr. 534. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Centrālā finanšu un līgumu aģentūra darbības ietvaros. |
| 3. | Cita informācija | Nav |

**Anotācijas III., IV., V. sadaļas - projekts šīs jomas neskar.**

Ministru prezidenta biedrs,

ekonomikas ministrs A. Ašeradens

Vīza: Valsts sekretāra pienākumu izpildītāja,

Administrācijas vadītāja I.Jaunzeme

06.06.2017 10:20

2048

A.Lagzdiņa, Tel.: 67013161

e-pasts: Anda.Lagzdina@em.gov.lv